CELEX: 62019CN0796
Language: el
Date: 2019-10-29 00:00:00
Title: Υπόθεση C-796/19: Προσφυγή της 29ης Οκτωβρίου 2019 – Ευρωπαϊκή Επιτροπή κατά Δημοκρατίας της Αυστρίας

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/31
            
         
      Προσφυγή της 29ης Οκτωβρίου 2019 – Ευρωπαϊκή Επιτροπή κατά Δημοκρατίας της Αυστρίας
      (Υπόθεση C-796/19)
      (2019/C 432/36)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: Walter Mölls, Cécile Vrignon)
      
         Καθής: Δημοκρατία της Αυστρίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει ότι η Δημοκρατία της Αυστρίας, ορίζοντας ως αρμόδια για τους σκοπούς της οδηγίας 2007/59/ΕΚ (1) αρχή διαφορετική από την αρχή για την ασφάλεια, στην οποία αναφέρεται το άρθρο 16, της οδηγίας 2004/49/ΕΚ (2), παρέβη τις υποχρεώσεις που υπέχει από το άρθρο 3, στοιχείο α', της οδηγίας 2007/59/ΕΚ·
               
            
                  —
               
               
                  να καταδικάσει τη Δημοκρατία της Αυστρίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Η Επιτροπή ισχυρίζεται ότι το άρθρο 3, στοιχείο α', της οδηγίας 2007/59 ορίζει ως αρμόδια για τους σκοπούς της εν λόγω οδηγίας την «αρχή για την ασφάλεια, κατά την έννοια του άρθρου 16 της οδηγίας 2004/49/ΕΚ».
      Η επιλογή του Αυστριακού νομοθέτη αποκλίνει, ωστόσο, από την ως άνω πρόβλεψη της οδηγίας 2007/59.
      Συγκεκριμένα, ο Αυστριακός νομοθέτης όρισε, αντί της αρμόδιας για τους σκοπούς της οδηγίας 2004/49 αρχής (αντί, δηλαδή, του Υπουργού Μεταφορών, Καινοτομίας και Τεχνολογιών), την εταιρία Schieneninfrastruktur-Dienstleistungsgesellschaft mbH ως αρμόδια αρχή για ορισμένα καθήκοντα τα οποία εμπίπτουν στο πεδίο εφαρμογής της οδηγίας 2007/59. Τούτο δεν συνάδει προς την οδηγία 2007/59.
      
         (1)  Οδηγία του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό σύστημα της Κοινότητας (ΕΕ 2007, L 315, σ. 51).
      
         (2)  Οδηγία του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφάλειας (ΕΕ 2004, L 164, σ. 44).